Vita:Ásványráró

message: A Német-római császárok listája szerint 1293-ban Nassaui Adolf volt a császár, nem pedig Frigyes (mint a cikkben). Valamelyiket javítani kell. --Hkoala 2006. június 28., 21:23 (CEST)
Szerettem volna mint ásványrárói lakos több adatot felrakni Ásvány s Ráró történetéből,de ez a nyelvészeti s tájszólás rész miatt már így is hosszabb 32 kilobájtnál.Szerintem ez annyira nem érdekli az embereket,miért foglalja el a helyet itt?Több éve gyűjtöm levéltárakból a község történelmét,s ezek  az adatok viszont idevalók.Mi az hogy 1443-ban említik először ásványt,amikor a Héderváry-oklevéltár 1418-ban említi,míg a rómában őrzött egyházi adószedők tizedjegyzéke már 1332-ben.Talán a téves adatok kijavítására kellene törekedni.L.Simon Zsolt.
 2008. május 12., 22:58 
replies: text: Nyugodtan írd meg ezt a részt, és tedd bele a cikkbe, a 32 kB-os figyelmeztetés kissé már elavult, senkit nem zavar, ha a cikk hosszabb ennél. Az a fő igény, hogy amit bárki beír, az ellenőrizhető legyen, tehát amit be akarsz írni, az megjelent már és olvasható valahol? misibacsi*üzenet 2008. május 13., 11:08 (CEST)

message: Kedves Ls.zsolt! Lozornot megtaláltam, de Horstet-et nem, viszont Nagymagasfalu (szlovákul Vysoká pri Morave, korábban Hochštetno, németül Hochstetten) községet Szlovákiában a Pozsonyi kerületben a Malackai járásban igen. /Vályi András szerint "Hocstetten"/. Ez a két falu egymáshoz nagyon közel van, ráadásul az utóbbi a Morva folyó partján, ami az ásványi halászoknak nem igazán lehetett hátrányos helyzet. Nem lehet, hogy ide is menekültek az ásványiak?
A reformáció és ellenreformáció témaköréhez figyelmedbe ajánlom Závodszky Levente: Héderváry István és a szigetközi ellenreformáció c. munkáját (Bp, Stephanum, 1912)– Rákász Mihály*vita 2008. augusztus 3., 22:30 (CEST)
Kedves Rákász Mihály!Én sem találtam "Horstet" települést,és elképzelhetőnek tartom hogy ez a település a későbbi Nagymagasfalu.A forrás csak a falu neveket említi,illetve azt hogy az Illésházy család birtokán éltek.A történetet leírta:Gecsényi Lajos:Az ásványi harang-címen.Lásd:Kisalföldi Kalendárium.1987 (Győr.1986) 33-34 oldalak. A későbbi harang lopási ügyben a bírósági tárgyalást említi:Dominkovits Péter:Győr város tanácsülési és törvénykezési jegyzőkönyveinek regesztái.I-II.kötet.(Győr.2001 és 2002) Köszönöm a könyv ajánlatot,nem ismertem a művet,de majd elolvasom.Tisztelettel:Lendvay-Simon Zsolt (Ls.Zsolt)
replies: text: Van még néhány érdekes egyezés! Mind a két falu lakói halászok, mind a kettő templomának Szent András a védőszentje Významnou kultúrno-historickou pamiatkou je rímsko-katolícky, pôvodne barokový kostol sv. Ondreja Apoštola.Ezt talán te is megérted szlovákul.sk: Vysoká pri Morave És mind a kettőnél van a pestisjárvány miatt Szent Rókus kápolna...– Rákász Mihály*vita 2008. augusztus 5., 22:39 (CEST)
thread_title: Hová menekültek az ásványiak?

message: Ha valaki ott lakik vagy arra jár, jó lenne, ha le tudná fényképezni a községházát, mert az a kép, ami most a cikkben van, elég gyatrán sikerült (egy nagy lila folt jellemzi a képet, ami durva technikai hiba). misibacsi*üzenet 2008. december 10., 16:24 (CET)
Tisztelt Rákász Mihály! Készítettem egy fényképet a községházáról, igaz más szögből. Feltöltöttem a wikipédiára. Fájl: dsc 00523.jpg . Sajnos nem tudom feltölteni az Ásványráró lapra, kicserélni a másik fényképpel.Üdv. – Ls.zsolt vita 2009. június 1., 20:26 (CEST)
Rarovo a település neve horvátul, a kimlei és bezenyei horvátok szerint, ez szerepel a megadott forrásműben. Ásványrárón az 1600-as évek óta nem éltek horvátok, nem alakult ki horvát településnév. Különben a Rarovo magyarul Ráró, és nem Ásványráró. Látom, több szigetközi falu oldalára is felkerült a település horvát neve. Szükséges ezt szerepeltetni olyan településeknél, ahol nem élnek horvátok?--Ls.zsolt vita 2012. augusztus 7., 20:39 (CEST)
thread_title:  községháza kép